На основу члана. 29. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

 **О СПРОВЕДЕНОЈ ЈАВНОЈ РАСПРАВИ О**

**НАЦРТА ОДЛУКЕ О КОРИШЋЕЊУ ЈАВНИХ ДОБАРА ОПШТИНЕ ВЛАДИЧИН ХАН**

**1.**

 Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан- Одсеком локалне пореске адмнинистрације спровело јавну расправу о нацрту Одлуке о коришћењу јавних добара општине Владичин Хан у периоду од 29.01.2020. године до 12.02.2020. године.

Отворени састанак о предложеном нацрту Oдлуке о накнади за коришћење јавних добара општине Владичин Хан одржан је дана 12.02.2020. године (среда) у 09,30 часова у великој сали Скупштине општине Владичин Хан.

. Позив за јавну расправу уредно је оглашен дана 29.10.2019. године посредством оглашавања на огласној табли Општинске управе Владичин Хан, радио Хана као и путем званичне интернет странице Општине Владичин Хан а у организацији Општинског већа Општине Владичин Хан.

**2**.

Отворени састанак о предложеном нацрту Одлуке коришћењу јавних добара општине Владичин Хан отворио је Милош Стојановић, Начелник Општинске управе Владичин Хан, који је, у најважнијим сегментима, представио основне разлоге за доношење Одлуке о коришћењу јавних добара, садржину одлуке односну врсту накнада које су прописане као и циљ доношења Одлуке о коришћењу јавних добара општине Владичин Хан.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација и које је указивало на могућност да се примедбе на нацрт одлуке могу достављати у писменој форми.

На самој јавној расправи било је примедби на нацрт одлуке и то конкретна примедба Милана Недељковића да цена квадрата остане по одлуци која је важила до 2018.години /комуналне таксе за заузеће јавних површина /. Такође је своју примедбу доставио и у писменом облику која се односи за постављање летњих башта угоститељских објеката. Примедбу на нацрт одлуке на самој јавној расправи дао је Далибора Антића власник пиљаре „Дајка“ истичући да је цена накнаде за коришћење јавне површине за тезге столове или слично на којима се продаје роба висока и предлаже да се врати на висину из 2018 године или евентуално повећа на 20 динара за подручје прве зоне. Ову примедбу доставио је писменим путем.

**4.**

Јавна расправа завршена је у 10 часова.

**5.**

Увидом у спискове присутних на јавној расправи утврђена је посета од укупно 10 грађана. По анализи структуре присутних видљиво је да су јавној расправи присуствовала два грађанина предствници локалних предузетника, један независтан грађанин, док су остала лица запослена у општинској управи.

Одељење за финансије и привреду – одсек локалне пореске администрације сматра да наведени предлози ближе описани у тачки три нису прихватљиви имајући у виду да је приликом израде наведеног нацрта Одлуке о накнадама за коришћење јавних добара општине Владичин Хан узета у обзир висина накнаде локалних самоуправа у окружењу, као и степен развијености општине у односу на окружење.

**6**

Јавну расправу су организовали и реализовали Општинско веће и Одељење за финансије и привреду Општинске управе.

 Саветник за нормативно правне послове за потребе општинског већа